Ζήτα Μονόκερω

α Μονόκερω Αστερισμός: Μονόκερως Συντεταγμένες(εποχή 2000.0):α = 8h:08m:35,6s,δ = −2°.59′.02″ Φαινόμενο μέγεθος: 4,33 Φασματικός τύπος: G2Ib Απόσταση από τη Γη: 1.060 ± 90 έτη φωτός Ονομασίες σε καταλόγους 29 Μονόκερω, BD−02°2450,HD 67594, HR 3188,HIP 39863, SAO 135551

Ο ζ (ζήτα) Μονόκερω (Zeta Monocerotis, συντομογραφικά ζ Mon) είναι ο 4ος σε φωτεινότητα (όπως φαίνεται από τη Γη) αστέρας στον αστερισμό Μονόκερω. Ως αστέρας τέταρτου μεγέθους είναι σχετικώς εύκολα ορατός με γυμνό μάτι από σκοτεινές τοποθεσίες, στο ανατολικό άκρο του αστερισμού (μόλις 40΄ περίπου από το σύνορο με τον αστερισμό Ύδρα). Η παράλλαξη του αστέρα, όπως αυτή μετρήθηκε από τη διαστημική αποστολή HIPPARCOS, είναι 3,08 χιλιοστά του 1΄΄ (δευτερολέπτου της μοίρας)Van Leeuwen, F. (2007): «Validation of the new Hipparcos reduction», Astronomy and Astrophysics, τόμ. 474 (2), σελ. 653, τιμή από την οποία προκύπτει ότι απέχει από τη Γη περίπου 320 παρσέκ ή χίλια εξήντα έτη φωτός.

Το φάσμα του ζ Μονόκερω αντιστοιχεί σε κίτρινο υπεργίγαντα. Η μάζα του εκτιμάται σε 6,2 φορές τη μάζα του Ήλιου και η πραγματική του λαμπρότητα σε 2,2 χιλιάδες φορές μεγαλύτερη της ηλιακής (απόλυτο μέγεθος −3,18). Ο δείκτης χρώματος (B−V) του αστέρα, +0,97, αντιστοιχεί σε επιφανειακή θερμοκρασία 5.289 K. Ο κυρίως αστέρας ζ Μονόκερω A έχει τρεις αστέρες φαινομενικά πολύ κοντά του Vizier catalog entry: τον μεγέθους 10,32 ζ Μονόκερω B σε γωνιακή απόσταση 33΄΄, τον μεγέθους 9,68 ζ Μονόκερω C σε γωνιακή απόσταση 65΄΄ και τον μεγέθους 13,4 ζ Μονόκερω D σε γωνιακή απόσταση 38΄΄.

Ο ζ Μονόκερω απομακρύνεται από τη Γη και το Ηλιακό Σύστημα με μέση ταχύτητα 29,8 χιλιόμετρα ανά δευτερόλεπτο (107.000 χιλιόμετρα την ώρα).Gontcharov, G.A. (2006): «Pulkovo Compilation of Radial Velocities for 35.495 Hipparcos stars in a common system», Astronomy Letters, τόμ. 32 (11), σελ. 759

Παραπομπές

Κατηγορία:Υπεργίγαντες αστέρες τύπου G
Κατηγορία:Μονόκερως (αστερισμός)